Gulahaf

Gulahaf er nafn á hafsvæði milli Kína og Kóreuskagans. Það dregur nafn sitt af því að sandfok úr Góbíeyðimörkinni litar yfirborð hafsins gult. Í Kóreu er hafið stundum nefnt „Vesturhafið“. 

Innsti hluti hafsins er kallaður Bohaihaf. Í það rennur Gulafljót. 

Gulahaf er eitt fjögurra hafa, sem eru kennd við liti; Hin eru Svartahaf, Rauðahaf og Hvítahaf.

Flokkur:Austur-Kínahaf
Flokkur:Landafræði Kína
Flokkur:Landafræði Suður-Kóreu
Flokkur:Landafræði Norður-Kóreu